wickkiey/tamil-wikipedia-chunked huggingface dataset:
# புலிப்பல் தாலி

## அமைப்பு

கைவினைப் பொருட்களைச் செய்வதற்கான தொழினுட்பம் வளர்ச்சியடையாத காலத்தில் மரஞ்செடிகள், விலங்குகள், மற்றும் பிற இயற்கைப் பொருள்களையே அணிகலன்களாக்கி மக்கள் அணிந்தனர். இந்த வகையில் ஆதிமனிதர் தாம் வேட்டையாடிய சில விலங்குகளின் எலும்புகள், பற்கள், நகங்கள் போன்றவற்றை அணிகலன்களாக்கி அணிந்தமை பற்றி அறிய முடிகிறது. தமிழகத்திலும் புலியின் பல், புலி நகம் என்பன அணிகலன்களில் பயன்பட்டன எனலாம். இன்றும் மஞ்சளை நூலில் கட்டிக் கழுத்தில் அணிந்துகொள்வதைக் காணலாம். அதுபோன்றே தொடக்க காலங்களில் புலியின் பல்லை நூல் போன்ற இழைகளில் கட்டிக் கழுத்தில் அணிந்திருக்கக்கூடும். *பொன்னொடு புலிப்பல் கோத்த புலம்புமணித் தாலி* எனும் அகநானூற்று வரி மூலம் பிற்காலத்தில் பொன், வெள்ளி போன்ற உலோகங்களினாலும், பலவகை மணிகளைக் (இரத்தினங்கள்) கொண்டும் செய்யப்பட்ட கழுத்தணிகளில் புலிப் பல்லையும் கோர்த்து அணிந்தமை தெரிய வருகிறது.
# புலிப்பல் தாலி

## நோக்கம்

தெய்வம் ஏறப்பெற்ற சாலினி என்பவளை கொற்றவை போல் அலங்காரம் செய்தபோது, எயினர் குடியினர் அவளுக்குப் புலிப்பல் தாலியையும் அணிவித்ததாகச் சிலப்பதிகாரம் கூறுகிறது. மறவராகிய எயினர்களுக்குத் தெய்வமும் அவர்களுக்கு வெற்றி தருபவளுமாகக் கருதப்பட்ட கோற்றவையின் அணிகலன்களுள் ஒன்றாகக் கூறப்பட்டமையால் புலிப்பல் தாலி ஒரு வீரத்தின் சின்னம் என்னும் கருத்துக்கும் வித்திடுகிறது. மேற்படி புலிப்பல் தாலியைப் பற்றிக் குறிப்பிடும்போது, "அஞ்சாமையுடைய வலிய புலியின் வாயைப் பிளந்து பெற்ற வெண் பற்களை ஒழுங்கான மாலையாகக் கோத்த புலிப்பல் தாலி" என்னும் பொருள்படும்படியாக *மறங்கொள் வரிப்புலி வாய்பிளந்து பெற்ற மாலை வெண்பல் தாலி நிரை பூட்டி* என்கிறது சிலப்பதிகாரம். இது வீரச்செயல் மூலம் தாலிக்கான புலிப்பல் பெறப்பட்டதைக் காட்டுகிறது. பெரும்பாலும் குறிஞ்சி நிலத்தைச் சேர்ந்த வேட்டுவர்களே தமது பிள்ளைகளுக்குப் புலிப்பல் தாலி அணிவித்தது சங்க இலக்கியங்களிலிருந்தும் தெளிவாகிறது. ஆனால், சிறுவரும், சிறுமியரும் புலிப்பல் தாலி அணிந்தமையால் இது அணிபவரின் வீரத்தின் சின்னமாக அணியப்பட்டதாகத் தெரியவில்லை. மறக் குலத்தின் வழிவந்தவர்கள் என்பதைக் காட்டுவதற்காகச் சிறுவர்கள் இதை அணியும் வழக்கம் இருந்திருக்கலாம். எனினும் இயற்கைக் கூறுகளினதும், தீய சக்திகளினதும் பாதிப்புக்களிலிருந்து காத்துக் கொள்வதற்காகவே புலிப்பல் தாலி அணியப்பட்டது என்று கருதப்படுகிறது. இவ்வழக்கமே பிற்காலத்தில் ஐம்படைத் தாலியாக வளர்ச்சியடைந்தது என்ற கருத்தும் உண்டு.
# நம்பி குட்டுவன்

**நம்பி குட்டுவன்** சங்ககாலப் புலவர்களில் ஒருவர். அகத்திணைப் பாடல்கள் 5 இவரால் பாடப்பட்டனவாகக் காணப்படுகின்றன. குறுந்தொகை 109, 243, நற்றிணை 145, 236, 345 ஆகியவை அவை.  
குட்டுவன் சேர மன்னன்.
# நம்பி குட்டுவன்

## பாடல் தரும் செய்திகள்

### குறுந்தொகை 109

தலைவன் தலைவிக்காகக் காத்திருக்கிறான். அப்படி இருந்தும் தலைவியின் நெற்றிக் கவின் தொலைந்துவிட்டது என்று ஊர் சொல்கிறது. ஏன் என்று தெரியவில்லை என்று தோழி சொல்கிறாள். (தலைவன் திருமணம் செய்துகொள்ள வேண்டும் என்பது அவள் சொல்லவந்த கருத்து)
# நம்பி குட்டுவன்

## பாடல் தரும் செய்திகள்

### குறுந்தொகை 243

#### வண்டல் விளையாட்டு

மகளிர் வண்டல் விளையாடுவர். அடுப்பம் பூவைக் கிண்டிக்கொண்டு விளையாடுவர்.
- அடுப்பம் பூவின் இலை மானின் காலடி போல இருக்கும். அதன் பூ தார்மாலையில் தொங்கும் மணி போல் இருக்கும். கடற்கரை நிலத்தில் மிகுதியாகக் காணப்படும்.
# நம்பி குட்டுவன்

## பாடல் தரும் செய்திகள்

### நற்றிணை 145

நெய்தல் நிலத் தலைவன் தன் காதலிக்காகத் தேரில் வந்து காத்திருக்கிறான். தோழி அவனுக்குக் கேட்கும்படி சொல்கிறாள். தேரின் மணியோசையைக் கேட்டவள் போலத் தாய் 'அவன் எங்குள்ளான்' என்கிறாள் - என்கிறாள் தோழி.
- அடுப்பங் கொடி பெரிதாக இருக்கும். அதன் பூவை மகளிர் தம் கூந்தலின் கோதை முடிப்பில் சேர்த்து வைத்துக்கொள்வர்.
# நம்பி குட்டுவன்

## பாடல் தரும் செய்திகள்

### நற்றிணை 236

அவன் அவளுக்காகக் காத்திருக்கிறான். அவள் தன் தோழியிடம் சொல்கிறாள். 'அவர் மலையில் விளையாடினோம். அவரோடு அருவியில் மூழ்கினோம். அது தடைபட்டதால் பசலை மேனியில் பாய்ந்து கிடக்கிறது. உள்ளத்தில் கவலை நோய். உடம்பு கொதிக்கிறது. உயிர் சிறுத்துக்கொண்டே போகிறது. இதனை அறிந்து வீட்டிலுள்ளவர்கள் முற்றத்துக்குக்கூட விட மறுக்கின்றனர்.'
# நம்பி குட்டுவன்

## பாடல் தரும் செய்திகள்

### நற்றிணை 345

தலைவி சொல்கிறாள். 'நான் உன்னை நம்பித் தெளிந்தேன். இப்போது அந்தத் தெளிவு கொஞ்சம் கொஞ்சமாகத் தேய்ந்துகொண்டிருக்கிறது.  
கண்டல் காய் காம்பு இற்று ஆம்பல் மீது விழ அந்தப் பூ மலர்வது போல நான் உன்னை நம்பிய தெளிவு இருக்கிறது.'
# நரிவெரூஉத் தலையார்

**நரி வெரூஉத் தலையார்** சங்ககாலப் புலவர்களில் ஒருவர். அவரது பாடல்கள் 4 சங்கநூல் தொகுப்பில் உள்ளன. அவை குறுந்தொகை 5, 236, புறநானூறு 5, 195 ஆகியவை.
# நரிவெரூஉத் தலையார்

## பெயர்க் காரணம்

பிணம் தின்னும் நரியே கண்டால் வெருவி(அஞ்சி) ஓடும் வண்ணம் இப் புலவரின் தலை இருந்ததாம். சேரமான் கருவூர் ஏறிய ஒள்வாள் கோப் பெருஞ்சேரல் என்னும் அரசனைக் கண்டவுடன் இந்த வெறுக்கத்தக்க தலையின் தோற்றம் மாறிவிடும் என்று அவருக்குக் கூறியிருந்தனராம். அவ்வாறே இந்தப் புலவர் அந்தச் சேர அரசனைக் கண்டவுடன் வெறுக்கத் தக்க அவரது தலைத்தோற்றம் மாறி நல்லுடம்பு வரப்பெற்றாராம். இவ்வாறு புறநானூறு ஐந்தாம் பாடலுக்கு நூலைத் தொகுத்தவர் தந்துள்ள கொளுக் குறிப்பு தெரிவிக்கிறது.
# நரிவெரூஉத் தலையார்

## இவர் தமது பாடலில் சொல்லும் செய்திகள்

### புறநானூறு 5

#### சேரமான் கருவூர் ஏறிய ஒள்வாள் கோப் பெருஞ்சேரல் இரும்பொறை

தமிழ்நாட்டின் மேற்குக் கடற்கரைப் பகுதியில் சேர மன்னர்கள் சிறப்புற்றிருந்தனர். அவர்களில் முதலாவதாக மேலை மலைத்தொடரைத் தாண்டிக் கிழக்கு நோக்கி வந்து கொங்கு நாட்டுக் கருவூரில் சேர மன்னர்களின் ஆட்சியை நிறுவியவன் ஆதலால் இந்தச் சேரமான் ஒள்வாள் கோப் பெருஞ்சேரல் இரும்பொறைக்குக் 'கருவூர் ஏறிய' என்னும் அடைமொழி தரப்பட்டுள்ளது. இவனைப் புலவர் 'கானக நாடன்' என்று குறிப்பிடுகிறார்.
##### பொருண்மொழிக் காஞ்சி என்னும் அறநெறி
- அரசன் தன் நாட்டைத் தான் பெற்ற பிள்ளையைப் போலப் பேணவேண்டும்.
- அன்பும் அருளும் தனிமனிதனிடம் காட்டக்கூடாது.
# நரிவெரூஉத் தலையார்

## இவர் தமது பாடலில் சொல்லும் செய்திகள்

### புறநானூறு 195

#### அறநெறி

- அறநெறியைப் பொருள் மொழிக் காஞ்சி என்றனர்.
இவர் கூறும் அறநெறி மிகவும் உயர்ந்தது. எமனுக்குப் பயப்படுவதில் பயனில்லை. உடலில் தெம்பு இருக்கும்போதே அறம் செய்ய வேண்டும்.  
நல்லது செய்தல் ஆற்றீர்; ஆயினும்,  
அல்லது செய்தல் ஓம்புமின்! அதுதான்  
எல்லாரும் உவப்பது அன்றியும்  
நல்லாற்றுப் படூஉம் நெறியுமார் அதுவே
##### உவமை
அகவையில் மூத்த சான்றோரின் நரைமுடி கயல்மீனின் முள் போல இருக்குமாம்.
# நரிவெரூஉத் தலையார்

## இவர் தமது பாடலில் சொல்லும் செய்திகள்

### குறுந்தொகை 5

#### காமம் என்றார் என்ன

அவர் பிரிந்தார் என்று என் கண் தூங்காமல் இருக்கிறதே அதுதான் காம நோயோ என்கிறாள் தலைவி.
# நரிவெரூஉத் தலையார்

## இவர் தமது பாடலில் சொல்லும் செய்திகள்

### குறுந்தொகை 236

குவிமணல் மேட்டை உரசிக்கொண்டிருக்கும் புன்னை மரத்தில் நாரை அமர்ந்திருக்கும் நாட்டை உடையவனே! நீ என்னைப் பிரியும் நாள் வந்தால் நீ என்னிடம் உண்ட நலனைத் தந்துவிட்டுச் செல்க என்று தலைவி சொல்வதாகத் தோழி சொல்கிறாள்.
# தம்பிலுவில் தாழையடி சிவன் ஆலயம்

**தம்பிலுவில் தாழையடி சிவன் ஆலயம்** இலங்கையின் கிழக்கு மாகாணத்தின் அம்பாறை மாவட்டத்தில் தம்பிலுவில் எனும் ஊரில் அமைந்துள்ள ஒரு சிவன் ஆலயமாகும்.  
இது பிரதேசத்தில் உள்ள பழமை வாய்ந்த ஒரு ஆலயமாகும் . திருவெம்பாவை இங்கு இடம்பெறும் நிகழ்வுகளில் ஒன்று,  
தற்போது இவ் ஆலயம் கட்டப்பட்டு வருகின்றது . இது பிரதேச மக்களின் உதவியுடன் கட்டப்படு வருகின்றது , சுனாமியினால் இவ் ஆலயம் பாதிக்கபட்டது .
# ஈடன் கார்டன்ஸ்

**ஈடன் கார்டன்ஸ்** (*Eden Gardens)* என்பது இந்தியாவின் கொல்கத்தா நகரில் அமைந்திருக்கும் ஒரு துடுப்பாட்ட அரங்கம் ஆகும். இந்தியாவிலேயே பழமையான துடுப்பாட்ட அரங்கமான இது 1864ஆம் ஆண்டு நிறுவப்பட்டது. இது வங்காள துடுப்பாட்ட அணி மற்றும் ஐபிஎல் தொடரின் கொல்கத்தா நைட் ரைடர்ஸ் ஆகிய அணிகளின் உள்ளகத் துடுப்பாட்டக் களமாக விளங்குகிறது. அத்துடன் இந்தியத் துடுப்பாட்ட அணி பங்கேற்கும் பன்னாட்டுத் தேர்வு, ஒருநாள் மற்றும் இருபது20 ஆகிய பன்னாட்டுத் துடுப்பாட்டப் போட்டிகளின் நிகழ்விடமாக விளங்குகிறது. இவ்வரங்கில் மொத்தம் 68,000 இருக்கைகள் அமைந்துள்ளன.  
*துடுப்பாட்டத்தின் கொலோசியம்* என்று குறிப்பிடப்படும் ஈடன் கார்டன்ஸ் உலகின் மிகச்சிறந்த துடுப்பாட்ட அரங்குகளில் ஒன்றாகக் கருதப்படுகிறது. இங்கு உலகக் கோப்பை, உலக இருபது20 மற்றும் ஆசியக் கிண்ணம் உள்ளிட்ட முக்கிய பன்னாட்டுத் தொடர்களின் போட்டிகளும் நடந்துள்ளன. இங்கு நடைபெற்ற 2016 ஐசிசி உலக இருபது20 இறுதிப்போட்டியில் இங்கிலாந்தை வீழ்த்தி மேற்கிந்தியத் தீவுகள் அணி உலகக் கிண்ணத்தைக் கைப்பற்றியது.
# ஈடன் கார்டன்ஸ்

## சாதனைகள்

- இம்மைதானத்தில் தேர்வுப் போட்டியொன்றில் பெறப்பட்ட அதிகூடிய ஓட்டங்கள் வீவீஎஸ் லட்சுமண் ஆஸ்திரேலியாவுக்கு எதிராகப் பெற்ற 281 ஆகும்.
- இம்மைதானத்தில் ஒருநாள் பன்னாட்டுத் துடுப்பாட்டப் போட்டியொன்றில் பெறப்பட்ட அதிகூடிய ஓட்டங்கள் கவுதம் கம்பீர் இலங்கைக்கு எதிராக ஆட்டமிழக்காமல் பெற்ற 150 ஆகும்.
- இம்மைதானத்தில் தேர்வுப் போட்டியொன்றில் அணியொன்றினால் பெறப்பட்ட அதிகூடிய ஓட்டங்கள் இந்திய அணி ஆஸ்திரேலியாவுக்கு எதிராகப் பெற்ற 657/7d ஆகும்.
- இம்மைதானத்தில் தேர்வுப் போட்டியொன்றில் அணியொன்றினால் பெறப்பட்ட ஆகக்குறைந்த ஓட்டங்கள் இந்திய அணி மேற்கிந்தியத்தீவுகள் அணிக்கு எதிராகப் பெற்ற 90 ஓட்ட்ங்கள் ஆகும்.
- இம்மைதானத்தில் தேர்வுப் போட்டியொன்றில் பெறப்பட்ட சிறந்த பந்துவீச்சுப் பெறுதி ஜவகல் ஸ்ரீநாத் பாகிஸ்தான் அணிக்கு எதிராகப் பெற்ற 13/132 ஆகும்.
# ஈடன் கார்டன்ஸ்

## போட்டிகள்

### 2011 ஐசிசி துடுப்பாட்ட உலகக்கிண்ணம்

---  
---  
---
# ஈடன் கார்டன்ஸ்

## போட்டிகள்

### 2016 ஐசிசி உலக இருபது20

---  
---  
---  
---  
---
# வடகம்

**வடகம்** என்பது வேப்பம் பூ, பிரண்டை, வாழைப் பூ, அதலைக்காய் போன்றவற்றை உலர்த்தி செய்யப்படும் ஒரு வகை உணவு ஆகும். இது தமிழர் சமையலில் இடம்பெறுகிறது. இவற்றில் ஒன்றோடு உளுந்து, சீரகம், வெங்காயம், உப்பு, கறிவேப்பிலை, மிளகாய் போன்ற சுவைப்பொருட்களையும் சேர்த்து குளைத்து தட்டையாக தட்டி, வெயிலில் காயவைத்து வடகம் செய்யப்படும்.  
வடகங்கள் நீண்டகாலம் வைத்துப் பயன்படுத்தக் கூடியவை. ஆகையால் ஒரு உணவுப் பொருள் கூடிய காலத்தில் வடகமாகச் செய்து வைத்துப் பாதுகாக்கலாம். இவை சோறு, புட்டு என்று பல வகை உணவுகளோடு சேர்த்து உண்ணப்படுகின்றன.
# கோல்ட் கடற்கரை

**கோல்ட் கடற்கரை** (*Gold Beach*) என்பது இரண்டாம் உலகப் போரின் மேற்குப் போர்முனையில் நிகழ்ந்த ஓவர்லார்ட் நடவடிக்கையில் நார்மாண்டி கடற்கரையின் ஒரு பகுதிக்கு வழங்கப்பட்ட குறிப்பெயர். நாசி ஜெர்மனியின் ஆக்கிரமிப்பிலிருந்த பிரான்சு மீதான நேச நாட்டு கடல் வழி படையெடுப்பு ஜூன் 6, 1944ம் தேதி துவங்கியது. பிரான்சின் நார்மாண்டி கடற்கரைப் பகுதியில் நிகழ்ந்த இப்படையெடுப்புக்கு ஓவர்லார்ட் நடவடிக்கை என்று குறிப்பெயர் இடப்பட்டிருந்தது. படையெடுப்பு நிகழ்ந்த கடற்கரை ஐந்து பகுதிகளாகப் பிரிக்கப்பட்டிருந்தது - யூட்டா, ஒமாகா, கோல்ட், ஜூனோ மற்றும் சுவார்ட்.  
கோல்ட் கடற்கரை ஜூனோ மற்றும் ஒமாகா கடற்கரைகளுக்கு இடையே அமைந்திருந்தது. ஜூன் 6ம் தேதி பிரிட்டானிய 2வது ஆர்மியின் ஒரு உட்பிரிவான 50வது பிரிட்டானியக் காலாட்படை டிவிசன் மற்றும் 8வது கவச பிரிகேட் இங்கு தரையிறங்கின. கோல்ட் கடற்கரை ஐட்டம், ஜிக், கிங் என்று மேலும் மூன்று உட்பிரிவுகளாகப் பிரிக்கப்பட்டிருந்தது. ஜெர்மானியத் தரப்பில் 716வது நகராத காலாட்படை டிவிசனும், 352வது காலாட்படை டிவிசனின் சில பிரிவுகளும் இக்கடற்கரையைப் பாதுகாத்து வந்தன. ஜூன் 6 அதிகாலை வான்வழி குண்டுவீச்சுடன் கோல்ட் கடற்கரை மீதான தாக்குதல் தொடங்கியது. காலை 7.25 மணியளவில் முதல் பிரிட்டானியப் படைப்பிரிவுகள் கோல்டில் தரையிறங்கின. சற்றே பலத்த எதிர்ப்பு இருந்தாலும் பிரிட்டானியப் படைகள் எளிதில் கோல்ட் கடற்கரையைக் கைப்பற்றி முன்னேறத் தொடங்கின. இரவுக்குள் 25,000 வீரர்கள் தரையிறங்கி விட்டனர். ஒமாகா மற்றும் ஜூனோ கடற்கரையில் தரையிறங்கிய படைகளோடு கோல்ட் கடற்கரைப் படைகள் கைகோர்த்து விட்டன. மறுநாள் பெர்ச் நடவடிக்கை தொடங்கியது.
# கன்

**கன்** (*Caen*) பிரான்சின் நகரங்களுள் ஒன்று. பிரான்சின் வடமேற்கில் நார்மாண்டிப் பகுதியில் அமைந்துள்ளது. ஆங்கிலக் கால்வாய் கடற்கரையிலிருந்து 15 கி.மீ. தொலைவில் அமைந்துள்ளது. 2006 மக்கள் தொகைக் கணக்கெடுப்பின் படி இங்கு 113,289 பேர் வாழ்கிறார்கள்.
# கன்

## இவற்றையும் காண்க

- கன் சண்டை
# கொற்றவை

**கொற்றவை** என்பவள் பாலை நிலத்துக்குரிய தெய்வமாக தமிழ் இலக்கியம் குறிப்பிடுகிறது. கள்ளர், மறவர் மற்றும் எயினர் (எயினர் என்பவர்கள் பாலை நில வேட்டுவர்கள்) கொற்றவையை வணங்கியதாகச் சங்ககாலத்துக்குப் பிற்பட்ட இலக்கியங்கள் காட்டுகின்றன. வேட்டுவர் பாலை நிலத்துக்குரிய பூர்வகுடி மக்களாக அறியப்பட்டாலும், அவர்கள் ஐவகை நிலங்களிலும் பரவி வாழ்ந்தனர். கொற்றவை என்பவள் குறிஞ்சி நிலத்துக்குரிய தெய்வமாகப் சில பழந் தமிழ் நூல்களிலே குறிப்பிடப்பட்டாலும், பிற்காலத்தில் கொற்றவை பாலை நிலத்துக்கு உரிய தெய்வமாகவே பெரும்பாலும் விவரிக்கப்படுகிறாள். பாலைக்கு என்று தனி நிலம் இருந்திடாமல் முல்லையும் குறிஞ்சியும் முறை திரிந்து கதிரவன் வெம்மையாலே எங்கும் வளமை தீய்ந்து போயுள்ள இடங்களே பாலை என ஆனதால், குறிஞ்சி நிலத்தில் வழிபட்டதாக கருதப்படும் கொற்றவை பாலை நிலக் கடவுளாக ஆகியிருக்கலாமென கருதவும் வாய்ப்புண்டு. கொற்றவை மறவர்களுக்கு தொழிலில் வெற்றியைக் கொடுப்பவள் என இலக்கியங்களின் வழி அறிய முடிகிறது. கள்ளர், மறவர்களுடைய வழிபடு கடவுளான கொற்றவை ஆனிரை கவரும் வெட்சிப் போர்த் தெய்வமாகும். பாலை நிலத்து (வேடுவர்) மறவர் மக்களைக் கள்ளர் என்று சுட்டுகின்றது. பாலை நில மாந்தராகிய கள்ளர் மறவருக்கு, அவரது போர்த் தொழிலில் கொற்றத்தைத் தருபவள் கொற்றவை.
# கொற்றவை

## கொற்றவை குறித்த தொடக்ககாலச் சான்றுகள்

இன்று கிடைப்பவற்றுள் மிகப் பழைய தமிழ் நூலான தொல்காப்பியத்தின் பொருள் இலக்கணத்தில் கொற்றவை நிலை என்னும் ஒரு பிரிவு சொல்லப்படுகிறது. போருக்குச் செல்வோர் கொற்றவையின் பெருமைகளைக் கூறி அத்தெய்வத்தை வழிபட்டுச் செல்லுதலே கொற்றவை நிலை எனப்படுகின்றது. காலத்தால் முற்பட்ட இந்த நூலிலேயே கொற்றவை இடம்பெற்றிருந்தும், சங்க இலக்கியங்கள் எதிலும் கொற்றவைத் தெய்வம் பெயர் குறித்துக் குறிப்பிடப்படவில்லை. கொற்றவை கானகத்தில் உறையும் மறவர்களுடைய கடவுள் ஆவாள். எனவே "ஓங்குபுகழ் கானமர் செல்வி" என அகநானூறு (345.4-5) குறிப்பிடுவது கொற்றவையையே எனலாம். அத்துடன் குறுந்தொகையில் "விறல் கெழு சூலி" எனவும், பதிற்றுப்பத்தில் "உருகெழு மரபின் அயிரை" எனக் குறிக்கப்படுவதும் கொற்றவையையே என்பது சில அறிஞர் கருத்து. சங்க காலத்துக்குப் பிற்பட்ட சங்க மருவியகால இலக்கியங்களில் கொற்றவை பற்றிய சில குறிப்புகள் காணப்படுகின்றன. கலித்தொகையில், தலைவனின் தன்னிடம் கூறும் வஞ்சக வார்த்தைகளுக்கு உவமை கூறுவதாக, "பெருங்காட்டுக் கொற்றவைக்குப் பேய் நொடி சொல்வதுபோல" என்னும் பொருள்படும் பெருங்காட்டுக் கொற்றிக்குப் பேய் நொடித்தாங்கு என்னும் வரி உள்ளது. பரிபாடலிலும், நெற்றி விழியா நிறைத்திலகம் இட்டாளே கொற்றவைக் கோலங் கொண்டு ஓர் பெண் என்ற வரியில் கொற்றவை பற்றிய குறிப்பு வருகின்றது. திருமுருகாற்றுப்படை, தமிழ்க் கடவுள் எனக் கருதப்படும் முருகனைக் "கொற்றவை சிறுவ", "பழையோள் குழவி" என்னும் தொடர்களால் குறிப்பிடுகிறது. இது கொற்றவையை முருகக் கடவுளின் தாயாகப் பழந்தமிழர் கருதியதைக் காட்டுவதுடன், "பழையோள்" என்று குறிப்பிட்டிருப்பதன் மூலம் கொற்றவை வழிபாட்டின் தொன்மையும் சுட்டிக் காட்டப்பட்டிருப்பதாகக் கொள்ளலாம். இதிலிருந்து, திருமுருகாற்றுப்படைக்கு முந்திய பெரும்பாணாற்றுப்படையில் "சூரனைக் கொன்ற முருகனைப் பெற்ற வயிற்றினையும், பேய்களாடும் துணங்கைக் கூத்தையும் அழகையும் உடைய இறைவி" என்னும் பொருள்படும். "கடுஞ்சூர் கொன்ற பைம்பூட் சேஎய் பயந்தமா மோட்டுத் துணங்கைஅம் செல்வி" என்னும் குறிப்பும் கொற்றவையையே குறிக்கிறது என்பது வெளிப்படை.
# கொற்றவை

## கொற்றவையின் இயல்புகள்

கொற்றவை பற்றிய நேரடியானதும் மறைமுகமானதுமான குறிப்புகள் முற்பட்ட நூல்களிலேயே காணப்படினும் சிலப்பதிகாரமே கொற்றவை பற்றிய விரிவான பல தகவல்களைத் தருகிறது. சிலப்பதிகாரத்தின் மதுரைக் காண்டத்தில் காடுகாண் காதையில் கொற்றவைக்குக் கோயில் இருந்தது பற்றிய தகவலும் அத் தெய்வம் பற்றிய விளக்கமும் காணப்படுகிறது. மழை வளம் இல்லாத பகுதியில் வாழும் மறவர்கள் வில்லையேந்திப் பகைவரிடத்துச் செல்லும்போது அவர்களுக்கு வெற்றியைக் கொடுப்பவள் என்றும், அதற்குக் கைமாறாக வீரத்தன்மைக்கு அடையாளமான அவிப்பலியை எதிர்பார்ப்பவள் என்றும், அவள் நெற்றிக்கண்னை உடையவள், விண்ணோரால் போற்றப்படுபவள், குற்றம் இல்லாத சிறப்புக் கொண்ட வான நாட்டினை உடையவள் என்றும் கொற்றவையின் இயல்பும் சிறப்பும் விவரிக்கப்படுகின்றன.  
மறவர் குடியிலே பிறந்த சாலினி தெய்வம் ஏறிய நிலையில் கூறுவதாகக் கொற்றவைக்குப் பலி கொடா விட்டால் ஏற்படக்கூடிய நிலையையும் சிலப்பதிகாரம் கூறுகிறது. மறவரின் மன்றங்கள் பாழ்படும், வழிப்பறி வாய்ப்பு இல்லாமல் மறவர் சினம் குறைந்து செருக்கு அடங்குவர், கொற்றவை மறவரின் வில்லுக்கு வெற்றியைத் தரமாட்டாள், கள் குடித்து மகிழ்ந்து வாழும் வாழ்வு கிடைக்காது என்று மறவரின் தொழிலும், இயல்பும் வாழ்வும் பாழ்படும் நிலை கூறப்படுகின்றது.
# கொற்றவை

## கொற்றவையின் தோற்றம்

கொற்றவை எப்படியான தோற்றம் கொண்டவள் என்பது பற்றிய தகவல்கள் எதுவும் சிலப்பதிகாரத்துக்கு முந்திய நூல்களில் காணப்படவில்லை. எனினும், கொற்றவைக்கு அத்தெய்வத்தின் இயல்பை விளக்கும்படியான வடிவம் இருந்தது என்பதை உய்த்து உணரும்படியான தகவல்கள் அந்நூல்கள் சிலவற்றில் காணப்படுகின்றன. சிலப்பதிகார வரியில், மறக்குலப் பெண்ணான சாலினி, கொற்றவையாகக் கோலம் புனைந்தது பற்றிய விவரங்கள் தரப்படுகின்றன. இது அக்காலத்தில் மக்கள் கொற்றவையை எப்படியான தோற்றத்தில் வழிபட்டனர் என்பதை அறிய உதவுகின்றது.
# கொற்றவை

## கொற்றவையின் தோற்றம்

### கலித்தொகையில் கொற்றி

கொற்றவையைக் கலித்தொகை **கொற்றி** எனக் குறிப்பிடுகிறது. கொற்றியே ஒரு பேய். அவளுக்கே பேய் பிடித்துவிட்டது என்று சொன்னால் யார் நம்புவார்கள் என்று தலைவி தலைவனிடம் கூறுவதாகப் பாடல் வருகிறது. கன்னியாகுமரி மாவட்டத்தில் கொற்றவை பெயர் கொண்ட பிற் காலத்தில் கொற்றிகோடு என்ற பெயர் கொண்ட மறவர் ஊர் உள்ளது. இந்த ஊரில் உள்ள மக்கள் கொற்றவை வழிபாட்டை செய்து வந்தவர்கள்.
# கொற்றவை

## கொற்றவையின் தோற்றம்

### புறப்பொருள் வெண்பாமாலையில் கொற்றவையின் தோற்றம்

இவள் சிங்கக் கொடியும், பசுங்கிளியும் ஏந்தியவள். கலைமானை ஊர்தியாக உடையவள். பேய்களைப் படையாகப் பெற்றவள். ஒளியோடு வெற்றிமிக்க சூலப்படையை உயர்த்தியவள். நோலை (எள்ளுருண்டை), பொரி, அவரை, மொச்சை இவற்றின் புழுக்கல் (சுண்டல்), பிண்டி (அவல்), நிணம், குருதி, குடர், நெய்த்தோர் என்பவற்றால் நிறைந்த மண்டையை வலக்கையில் ஏந்தியவள். மறவன் ஒருவன் ஆகோள் கருதுவானாயின் அவனுக்கு அறுளவும், பகைவர் தமது பகை நீங்கவும் முற்பட்டு வருவாள். அரசனொருவன் படையெடுக்கும்போது அவனது பகைவர் கெடுமாறும் முற்பட்டு வருவாள்.
# கொற்றவை

## கொற்றவையின் தோற்றம்

### சிலம்பு கூறும் கொற்றவை

வெண்ணிறப் பாம்புக்குட்டி போன்ற பொன் இழையால் கட்டப்பட்ட நீண்ட சடைமுடி. பிறைச் சந்திரன் போலத் தோற்றமளிக்கும்படி அச் சடைமுடியிலே சாத்திய காட்டுப் பன்றியின் வளைவான கொம்பு. கழுத்தில், அஞ்சாத வலிமை கொண்ட புலியின் வாயைப் பிளந்து பெற்ற அதன் பற்களைக் கொண்டு உருவாக்கப்பட்ட புலிப்பல் தாலி. இடையில் வரிகளும் புள்ளியும் பொருந்திய புலித்தோல் ஆடை. கையிலே வில் ஆகியவற்றுடன் கூடி நீளமான முறுக்கிய கொம்புகளையுடைய கலைமான் மேல் ஏறி இருக்கும் தோற்றமே கொற்றவையின் தோற்றமாகக் காட்டப்படுகின்றது.  
மேலே தரப்பட்ட கொற்றவையின் தோற்றம் தமிழர் மரபுவழிக் கொற்றவையின் தோற்றத்தை வெளிப்படுத்திய அதே வேளை, ஆரியச் செல்வாக்குக்கு உட்பட்ட கொற்றவையின் தோற்ற அம்சங்களையும் சிலப்பதிகாரத்தில் காண முடிகிறது. இதன்படி கொற்றவை, தலையில் பிறையாகிய வெண்ணிற இதழைச் சூடியவள், மூன்றாவது கண் உடையவள், பவளம் போன்ற வாயை உடையவள், முத்துப்போல் ஒளிவீசும் புன்னகையை உடையவள், நஞ்சை உண்டதனால் கருநிறமான கழுத்தை உடையவள், நச்சுப் பாம்புகளை மார்புக் கச்சாக அணிந்தவள், கையில் வளையல்களை அணிந்திருப்பவள், திரிசூலத்தை ஏந்தியிருப்பவள், யானையின் தோலைப் போர்த்து அதன் மேல் சிங்கத்தின் தோலை மேகலையாக அணிந்தவள், இடக்காலில் சிலம்பும் வலக்காலில் கழலும் அணிந்தவள், வெற்றியைத் தருகின்ற வாளையுடையவள், மகிசாசூரனைக் கொன்று அவன் தலைமேல் நிற்பவள், கரு நிறத்தவள், கலைமானை ஊர்தியாக உடையவள் என்று கொற்றவையின் கோலம் கூறப்படுகின்றது. இவற்றில் ஆரியப் புராணக் கதைகளின் தாக்கம் தெளிவாகத் தெரிவதுடன் கொற்றவை துர்க்கையாக மாற்றம் பெறும் நிலைமையையும் காண முடிகிறது. அது மட்டுமன்றி சிவனுக்குரிய தோற்ற இயல்புகளில் பலவும் கொற்றவைமீது ஏற்றிக் கூறப்பட்டிருப்பதும் குறிப்பிடத்தக்கது.
# கொற்றவை

## கொற்றவை வழிபாடு

பாவை, கிளி, காட்டுக்கோழி, மயில், பந்து, கிழங்கு ஆகியவற்றைக் கொடுத்து மான் மீது கொற்றவையை உலாவரச் செய்து, பின்னால் வண்ணக் குழம்பு, சுண்ணப் பொடி, மணமுள்ள சந்தனம், அவரை, துவரை, எள்ளுருண்டை, இறைச்சியுடன் கூடிய சோறு, புகை முதலியவற்றைத் தாங்கியபடி பெண்கள் வருவர். வழிப்பறியின் போது கொட்டும் பறை; சூறையாடும்போது ஊதப்படும் சின்னம், கொம்பு, புல்லாங்குழல் என்பவை முன்னால் இசைத்துக்கொண்டு வருவர்.
# கொற்றவை

## கொற்றவை கோயில்

சிவகங்கை மாவட்டம், மானாமதுரைக்கு அருகிலுள்ள தூதை கிராமப்பகுதியில் முற்காலப்பாண்டியர் காலத்தினைச் சார்ந்த கொற்றவையின் சிற்பம் ஒன்று வழிபாட்டில் உள்ளது. இது எருமைத்தலைமீது எட்டுக்கரங்களுடன் எழிலுடன் காட்சியளிக்கும் எட்டாம் நூற்றாண்டு முற்காலப் பாண்டியர் சிற்பம்.  
பொன்னமராவதி பக்கத்தில் பாலைக்குறிச்சி என்ற ஊரில் பழங்காலத்து கொற்றவை கோவில் உள்ளது. இந்த தேவதையின் பெயர் ஸ்ரீ அழகுநாச்சியம்மன். இது அம்பலக்காரர்கள் என்னும் கள்ளர் மரபினரால் பேணப்பட்டு வரும் கோயிலாக உள்ளது.
# கொற்றவை

## கொற்றவையும் சமசுக்கிருதவயமாக்கமும்

தொடக்கத்தில் மறவர் தமது தொழிலுக்கு வெற்றியைக் கொடுக்கும் தெய்வமாகவே கொற்றவையைக் கருதி வழிபட்டனர். பழந்தமிழ்க் கடவுள் முருகனின் தாயாகவும் கொற்றவை கருதப்பட்டாள். கலித்தொகை முருகனைச் சிவனின் மகனாகக் காட்டுகின்ற போதிலும், சிவனுக்கும், கொற்றவைக்கும் இடையிலான தொடர்புகள் பற்றிச் சிலப்பதிகாரத்துக்கு முந்திய நூல்கள் எதிலும் பேசப்படவில்லை. கலித்தொகை, பரிபாடல், திருமுருகாற்றுப்படை போன்ற சங்ககாலத்துக்குப் பிற்பட்ட நூல்கள் சிவனின் துணைவியாக உமையை முதன்மையாகப் பேசுகின்றன. எனினும் இம்மூன்று நூல்களும் கொற்றவை பற்றியும் பேசத் தவறவில்லை. திருமுருகாற்றுப்படை முருகனை "மலைமகள் மகன்" என்று உமையின் மகனாகக் காட்டுவதையும் காணலாம். இவ்வாறு பல்வேறு கருத்துக்களும் கலந்து காணப்படுவது அக்காலத்தில் சமசுக்கிருதவயமாக்கத்தின் தொடக்க நிலையைக் காட்டுவதாகக் கொள்ளலாம். சிலப்பதிகாரமும் உமை, கொற்றவை இரண்டு பெண்தெய்வ வடிவங்கள் பற்றியும் குறிப்பிடுகின்றது. இதில் கொற்றவையே முதன்மை பெறுகின்றது எனினும், முன்னரே குறிப்பிட்டபடி கொற்றவையில் சமசுக்கிருதவயமாக்கத்தின் தாக்கம் புலப்படுவதும் குறிப்பிடத்தக்கது. கொற்றவை திருமாலின் தங்கையாகக் காட்டப்பட்டதுடன் திருமாலின் ஆயுதங்களான சங்கு, சக்கரம் முதலியவற்றையும் கொற்றவை தாங்கியிருப்பதாகக் காட்டப்பட்டது. சமஸ்கிருதமயமாக்கல் காரணமாக சில தமிழர்கள் அவளை சமஸ்கிருத வேதங்களில் இருந்து காளி என்று தவறாகப் புரிந்து கொண்டனர் (காளி எப்போதும் ஆடைகளை அணிந்த கொற்றவைக்கு மாறாக நிர்வாணமாக இருப்பார் இதுவே முக்கியத் தீமை).
# கொற்றவை

## தொல்லியல்

செங்கல்பட்டு மாவட்டம், சித்தாமூர் ஊராட்சி ஒன்றியத்திற்குட்பட்ட தேன்பாக்கம் கிராமத்திலும், திருவண்ணாமலை மாவட்டம், ஆரணி அருகே எட்டாம் நூற்றாண்டை சேர்ந்த பல்லவர் கால கொற்றவை சிலைகள் கண்டுபிடிக்கப்பட்டுள்ளது.
# மேரி ஹாரிசு ஜோன்சு

**மேரி ஹாரிசு "மதர்" ஜோன்சு ** (Mary Harris "Mother" Jones) (ஆகத்து 1, 1837 – நவம்பர் 30, 1930), அயர்லாந்தின் கார்க் நகரில் பிறந்தவர். அமெரிக்காவில் தொழிற்சங்க மற்றும் சமூக அமைப்பாளராகப் புகழ் பெற்றவர். பல தொழிற்சங்க வேலைநிறுத்தங்களை ஒருங்கிணைத்து உதவியுள்ள இவர் உலக தொழிலக தொழிலாளர்கள் (Industrial Workers of the World) என்ற அமைப்பின் இணைநிறுவனர்.  
துவக்கத்தில் ஓர் ஆசிரியையாகவும் உடைத்தயாரிப்பாளராகவும் பணியாற்றி வந்தார். இவரது நான்கு குழந்தைகளும் கணவரும் மஞ்சள் நோயால் இறந்து 1871ஆம் ஆண்டு இவரது பணிமனையும் தீயில் அழிபட்டபின்னர் தொழிற்சங்க நடவடிக்கைகளில் ஈடுபாடு கொண்டார். சிறந்த பேச்சாற்றல் கொண்ட ஜோன்சு இடையிடையே கதைகள் கூறியும் கேட்போரையும் பங்குபெறச் செய்தும் நகைச்சுவை,நாடகத்தன்மை இவற்றினாலும் மிகவும் வினைவுறு பேச்சாளராக இருந்தார்.1897ஆம் ஆண்டு முதல் "மதர்" என்று அழைக்கப்படலானார். 1902ஆம் ஆண்டு சுரங்கத் தொழிலாளர்களின் வேலைநிறுத்தங்களை வெற்றிகரமாக நடத்தியதை அடுத்து "அமெரிக்காவின் மிக அபாயகரமான பெண்மணி" எனக் குறிப்பிடப்பட்டார்.
1903ஆம் ஆண்டு பென்சில்வேனியா சுரங்கங்களிலும் பட்டாலைகளிலும் சிறுவயது தொழிலாளர் சட்டங்களை அமலாக்குவதில் இருந்த சுணக்கத்தை எதிர்த்து பிலடெல்பியாவிலிருந்து குடியரசுத் தலைவர் தியோடோர் ரூஸ்வெல்ட் இல்லம் வரை சிறுவர்கள் பேரணி ஒன்றை நடத்திச் சென்றார்.  
1970ஆம் ஆண்டு அவர் நினைவாக *மதர் ஜோன்சு* என்ற இதழ் வெளிவரத் துவங்கியது.  
1989-90 பிட்சன் நிலக்கரி வேலைநிறுத்தத்தின்போது, தொழிலாளர்களின் மனைவிகளும் மகள்களும் அவர்கள் சார்பில் பத்திரிகையாளர்களிடம் பேசும்போது தங்களை *மதர் ஜோன்சின் மகள்கள்* என்றே அறிமுகப்படுத்திக்கொண்டனர்.
# அ. லெ. முகம்மது முக்தார்

**அகமது லெப்பை முகம்மட் முக்தார்** (பிறப்பு: அக்டோபர் 12 1960) இலங்கையில் பத்திரிகை, வானொலிச் செய்தியாளராகப் பணியாற்றிவரும் ஓர் ஊடகவியலாளராவார்.
# அ. லெ. முகம்மது முக்தார்

## வாழ்க்கை வரலாறு

கிழக்கு மாகாணத்தில் கல்முனை, சாய்ந்தமருதுவில் எம். அகமட் லெப்பை, நூறுல் மசாஹிறா தம்பதியினரின் மூத்த மகனாகப் பிறந்த இவர் தனது ஆரம்பக் கல்வியை சாய்ந்தமருது மல்-ஹறுஸ் சம்ஸ் வித்தியாலயத்திலும், இடைநிலை, உயர் கல்வியினை கல்முனை சாகிரா தேசியப் பாடசாலையிலும் பெற்றுப் பின் பேராதனைப் பல்கலைக்கழகத்தில் கலை சிறப்புப் பட்டதாரியானார். PG. Dip in Edu பட்டப் பின் படிப்பினை தேசிய கல்வி நிறுவகத்தில் பெற்றார். இவர் மௌபியாவின் கணவராவார். முகமட் சப்ரி, சப்ராஸ் அகமட், ஹஸ்மத் ஸகீலா, ஹஸ்மத் ஸஹானா, சிஹாமா ஆகியோர் இத்தம்பதியினரின் பிள்ளைகள்.
# அ. லெ. முகம்மது முக்தார்

## தொழில்

1979-ம் ஆண்டில் பாடசாலை ஆசிரியராக நியமனம் பெற்ற இவர், 1999ல் இலங்கை கல்வி நிர்வாக சேவைக்கு பதவி உயர்வுபெற்றுத் தற்போது சம்மாந்துறை வலயக் கல்வி அலுவலகத்தில் உதவிக்கல்விப் பணிப்பாளராகப் பணியாற்றி வருகின்றார்.
# அ. லெ. முகம்மது முக்தார்

## ஊடகத்துறை

1995-ம் ஆண்டில் சூன் மாதம் முதல் லேக்ஹவுஸ் பத்திரிகைகளின் (தமிழ், சிங்களம், ஆங்கிலம்) பிரதேச நிருபராகவும், 2003ம் ஆண்டில் இலங்கை ஒலிபரப்புக் கூட்டுத்தாபன பிராந்திய நிருபராகவும் நியமனம் பெற்றார். அபிவிருத்திச் செய்திகள், பிரதேச செய்திகள், மக்கள் பிரச்சினைகள், அரசியல் செய்திகள் போன்ற பல செய்திகள் வெளியிடப்பட்டும், ஒலிபரப்பாகியுமுள்ளன. ஊடகத்துறையில் பகுதிநேரமாகவே இவர் ஈடுபட்டு வருகின்றார்.  
ஊடகத்துறையில் செய்தியாளராகக் கடமையாற்ற முன்பு இவரது 12வது வயதிலிருந்து தேசிய பத்திரிகைகளுக்கும், வானொலிக்கும் ஆக்கங்கள் எழுதி வந்துள்ளார். அவற்றுள் துணுக்குகள், கதை, கட்டுரை, விமர்சனம் ஆகியன இடம்பெற்றிருந்தன.
# அ. லெ. முகம்மது முக்தார்

## புலமைப்பரிசில்

டிசம்பர் 26 2004 திகதி ஏற்பட்ட ஆழிப் பேரலைகளினால் இவர் மிகவும் மோசமாகப் பாதிக்கப்பட்டார். இவரின் வீடு, ஆவணங்கள், பொருட்கள் அனைத்தையும் இழந்தார்.  
தனது தொழில் நிமித்தமும், ஊடகச் செயற்பாடுகள் நிமித்தமும் ஜப்பான், சிங்கப்பூர், டென்மார்க் ஆகிய நாடுகளுக்கு புலமைப்பரிசில் பெற்றுச் சென்றுள்ள இவர் ஊடகத்துறையில் திறமையாகப் பணியாற்றியமையினால் 2006ம் ஆண்டு 'டென்மார்க்' தலைநகரில் நடைபெற்ற 'ஊடகத்துறையில் ஜனநாயக செயற்பாடுகள்' எனும் ஒன்றரை மாத டிப்ளோமா பயிற்சி நெறியிலும் கலந்து கொண்டுள்ளார்.
# அ. லெ. முகம்மது முக்தார்

## கௌரவிப்புகள்

கல்முனை ஊடகவியலாளர் ஒன்றியத் தலைவராகப் பணியாற்றும் இவர் ஸ்ரீலங்கா முஸ்லிம் மீடியாபோரம், அம்பாறை மாவட்ட ஊடகவியலாளர் சங்கம் என்பவற்றின் அங்கத்தவராவார். இவரின் இத்தகைய கடமைகளை மதித்து தென்கிழக்கு ஆய்வு மையம் இவரைப் பாராட்டி கௌரவித்தது.
# இவா பெரோன்

**மரியா இவா துவார்டே டெ பெரோன் ** (María Eva Duarte de Perón)(; 7 மே 1919 &ndash; 26 சூலை 1952) அர்ச்சென்டினாவின் அதிபர் யான் பெரோனின் இரண்டாவது மனைவியாகும். இவர் அர்ச்சென்டினாவின் அதிபர் மனைவி (முதல் குடிமகள்)யாக 1946ஆம் ஆண்டு முதல் தனது மரணம் வரை இருந்தவர். இவர் சுருக்கமாக **இவா பெரோன்** அல்லது இசுப்பானிய செல்லப்பெயராக **எவிடா** என்று அழைக்கப்பட்டார்.  
1919ஆம் ஆண்டு அர்ச்சென்டினாவின் கிராம்பபுறத்தில் லோஸ் டோல்டோஸ் என்ற கிராமத்தில் திருமணம் புரியாத தம்பதிகளுக்கு ஐந்து குழந்தைகளில் நான்காவதாகப் பிறந்தார். தனது பதினைந்தாவது வயதில் 1934ஆம் ஆண்டு நாட்டின் தலைநகரான புவனெசு அயரிசில் நாடக,வானொலி மற்றும் திரைப்பட நடிகையாக பணிவாழ்வு தொடங்கினார். சனவரி 22,1944ஆம் ஆண்டு சான் யுவான் கநிலநடுக்கத்தில் பாதிக்கப்பட்டோருக்காக புவெனசு அயரிசில் உள்ள லூனா பூங்கா அரங்கில் நடந்த நிதி திரட்டும் நிகழ்வொன்றில் கர்னல் யான் பெரோனை சந்தித்தார். காதல் வயப்பட்ட இருவரும் அடுத்த ஆண்டு திருமணம் புரிந்தனர். 1946ஆம் ஆண்டு யான் பெரோன் அர்ச்சென்டினாவின் குடியரசுத் தலைவராகத் தேர்ந்தெடுக்கப்பட்டார். அவராண்ட ஆறு ஆண்டுகளில் இவா பெரோனின் தொழிலாளர் உரிமைகள் குறித்த பேச்சுக்களுக்காக அவரது செல்வாக்கு அர்ச்சென்டினாவின் பெரோனிச தொழிற்சங்கங்களின் கூட்டமைப்பில் வளர்ந்தோங்கியது. தொழிலாளர் அமைச்சராகவும் சுகாதார அமைச்சராகவும் பணி புரிந்தார். அர்ச்சென்டினப் பெண்களின் இடர்பாடுகளைக் களையும் விதமாக *இவா பெரோன் அறக்கட்டளை* என்ற அமைப்பை நிறுவி அதன் தலைவராகவும் இருந்தார்.நாட்டின் முதல் பெரியளவில் பெண்களுக்கான கட்சியாக *மகளிர் பெரோனிசக் கட்சி*யை நிறுவி அதன் தலைவியாக இருந்தார்.  
1951ஆம் ஆண்டு தன்னை கட்சி அர்ச்சென்டினாவின் குடியரசுத் துணைத்தலைவர் தேர்தலுக்கு நியமனம் செய்யப்படுவதை ஏற்கவில்லை.அவருக்கு வறியவர்கள்,தொழிலாளர்கள் என, அர்ச்சென்டினாவின் *சட்டை அணியாத மக்கள்* என்று குறிப்பிடப்பட்ட மக்களின், ஆதரவு இருந்தது. இருப்பினும் அர்ச்சென்டினாவின் செல்வந்தர்கள் மற்றும் இராணுவத்தினரின் எதிர்ப்பு,அவரது உடல்நலக்கேடு ஆகியவற்றைக் கருத்தில் கொண்டு தமது வேட்புமனுவை திரும்பப் பெற்றுக்கொண்டார்.1952ஆம் ஆண்டு தனது 33வது வயதில் புற்றுநோயால் பாதிக்கப்பட்டார். அந்த நேரத்தில் அவருக்கு *நாட்டின் ஆன்மீகத் தலைவர்* என்று நாடாளுமன்றம் பட்டம் வழங்கியது.</blockquote> அவர் ஓர் தேர்ந்தெடுக்கப்பட்டத் தலைவராக இல்லாதபோதும் அவரது மரணத்தின்போது தேசிய இறுதிச்சடங்கு நடத்தப்பட்டது.  
இவா பெரோனின் தாக்கம் பன்னாட்டு பரப்பிசை பண்பாட்டில் எதிரொலித்தது, அதனில் இசைத்தட்டு *எவிட்டா* மிகவும் தபுகழ்பெற்றது . தற்கால அர்ச்சென்டினாவின் பெண் அரசியல்வாதிகள் இவா பெரோனின் தாக்கம் அரசியலில் இன்னும் இருப்பதாகவும் தங்களை உந்துவதாகவும் கூறுகின்றனர்.
# இவா பெரோன்

## இவாவின் இளமை வாழ்க்கை

இவா தான் எழுதிய சுயவாழ்க்கை வரலாற்று நூலான *இல இரசன் இடி மி விடா* என்னும் நூலில் கூட அவர் பிறப்பு பற்றிய குறிப்புகளோ பிறந்தநாள் இடம் பற்றிய குறிப்புகளோ இல்லை. ஆனால் சட்டப்படி பிறப்புச் சான்றிதழில் இவரது பிறந்தநாள் 7 மே, 1922 என்று பதியப்பட்டுள்ளது. கி. பி. 1945ஆம் ஆண்டில் தன் திருமணத்துக்காக போலித்தனமாகச் பிறப்புச் சான்றிதழைத் தயாரித்தார் எனவும் கூறப்படுகிறது. தன் உண்மையான இளைய வாழ்க்கை வரலாற்றுக்கான பிறப்புச் சான்றிதழை இவர் அழிக்கவும் செய்திருக்கிறார்  
இவா பெரான் தன் இளமைப் பருவத்தை பியெனொசு ஏரசு மாகாணத்தில் இருந்தார். இவரின் பெற்றோர் பாசுக்கே இனத்தைச் சேர்ந்தவர்கள். இவரது குடும்பம் மிகவும் செல்வாக்கு வாய்ந்ததாகும்.
# இவா பெரோன்

## விமர்சனங்களும் மரபுரிமைகளும்

மெக்மெனர்சு இவா பெரோனை மேரி மெக்தலீனுடன் தொடர்புப்படுத்துவார். வரலாற்றியலாளரான கூபர்டு கெரிங்கு என்பவர் இவா பெரோனை இலத்தீன் அமெரிக்காவில் பொதுமக்களால் அதிகம் விமர்சிக்கப்பட்ட பெண் இவர் என்றும் கூறியுள்ளார்.  
இவா பெரோனின் இறந்த நாள் விடுமுறையாக இல்லாவிட்டாலும் அவரின் இறந்த நாள் ஒரு முக்கிய நாளாக அர்ஜென்டீனாகாரார்களால் குறித்து வைக்கப்பட்டுள்ளது. இவருடைய உருவம் அர்ஜென்டினேய நாணயங்களிலும் பொறிக்கப்பட்டுள்ளது. அந்த நாணயம் இவரின் பெயரால் எவிட்டாசு என்று அழைக்கபடுகின்றன. சியூடாடு எவிட்டா (எவிட்டா நகரம்), இவா பெரோன் அறக்கட்டளையால் கி. பி. 1947ஆம் ஆண்டில் இவரின் பெயராலேயே நிறுவப்பட்டது.
# துடுப்பதி

**துடுப்பதி** (மலையாளம்: തുടുപ്പതി) ஒரு தமிழக கிராமமாகும். இது ஈரோடு மாவட்டத்தில் பெருந்துறை தாலூகாவில் அமைந்துள்ளது. இந்த பகுதி பழமை வாய்ந்தது.
# துடுப்பதி

## புவியியல் மாற்றும் வெள்ளாமை

இவ்வூர் தெக்கன் பீடபூமியின் மேல் அமைந்துள்ள காரணத்தால் செம்மண்ணுடன் நிலம் தெளியும். இச்செம்மண் அரிசி, தேங்காய், மற்றும் சோளம் விளையவைக்க சிறப்பாக உதவுகிறது. ஆங்காங்கே சில கரிசல் மண் நிலங்கள் உள்ளன. இவ்விடங்களில் பருத்தி விளைவிக்கப்படுகின்றது. எல்லாவற்றினும் மேலாக ஊரின் தென் பகுதிகளில் வட பகுதியை விட வெப்பம் சற்று அதிகமாகவே இருக்கும்.
# துடுப்பதி

## வானிலை

இங்கு வானிலை மிகவும் நொய்மையானது. கோடை மாதங்களாகிய மார்ச் மற்றும் ஏப்ரலில் வெப்பநிலை 36<sup>0</sup> செல்சியசைத் தொடும். மே மாதத்தில் வெப்பநிலை கீழே இறங்கத் துவங்கும். அப்பொழுது 33<sup>0</sup> முதல் 30 வரை வெப்பம் பதிவாகும். மேவில் வெய்யிலின் தாக்கம் குறைந்து விடும் காரணம், தென் மேற்கு பருவ மழைக்காற்று வெகுவாக வீசத் துவங்கும். முன்னிலையுதிர்காலத்தில் வட கிழக்கு மழை மிகுந்து பெய்யும். குளிர்காலம் மிகவும் குளிராக இருக்கும். வெப்பமானி 20 டிகிரி முதல் 10 டிகிரி வரை பதிவெடுக்கும். இதற்கான முதன்மை பொருட்டு என்னவென்றால் ஈரோடு மாவட்டமே மேற்குதொடர்ச்சி மலைகளால் சூழப்பட்டுள்ளது, அதற்காக கேரளத்தை இங்கு வளர்க்காதளா மரங்கள் இல்லை. சில சூடு நாட்களில் ”வெப்பம் தூக்கி மழை” பெய்யும்.
# நரைமுடி நெட்டையார்

நரைமுடி நெட்டிமையார் சங்ககாலப் புலவர்களில் ஒருவர். சங்கநூல் தொகுப்பில் இவரது பாடலாக ஒன்றே ஒன்று மட்டும் உள்ளது. அது அகநானூறு 339 எண்ணுள்ள பாடலாக அமைந்துள்ளது.  
பாண்டியன் பல்யாகசாலை முதுகுடுமிப் பெருவழுதியைப் பாடிய புலவர் நெட்டிமையார். அவரிலிருந்து இவரை வேறுபடுத்திக் காட்ட இவரை நரைமுடி நெட்டிமையார் என்றனர்.
# நரைமுடி நெட்டையார்

## அகநானூறு 339 சொல்லும் செய்தி

இவரது பாடலில் வரும் அரிய தொடர்களும் உவமைகளும் உள்ளத்தைத் தொடுகின்றன.
# நரைமுடி நெட்டையார்

## அகநானூறு 339 சொல்லும் செய்தி

### விரலின் பயறு காய் ஊழ்ப்ப

தட்டைப் பயறு, பாசிப் பயறு, உழுந்து போன்ற பயறு வகை மனிதனின் கை விரல்கள் போலக் காய்க்கும். பனிக்காலம் மாறி வெயில் காலம் வரும்போது வெடித்து உதிரும்.
# நரைமுடி நெட்டையார்

## அகநானூறு 339 சொல்லும் செய்தி

### ஆண்மை வாங்கக் காமம் தட்ப

ஒருபக்கம் பொருள் உயிரை இழுக்கிறது. மற்றொரு பக்கம் காமம் உயிரைக் குளுமையாக்குகிறது.
# நரைமுடி நெட்டையார்

## அகநானூறு 339 சொல்லும் செய்தி

### ஆண்மை வாங்கக் காமம் தட்ப

#### கவைபடு நெஞ்சம்

இதுதான் இரண்டாகப் பிளவுபடும் எண்ணம்.
# நரைமுடி நெட்டையார்

## அகநானூறு 339 சொல்லும் செய்தி

### ஆண்மை வாங்கக் காமம் தட்ப

#### இருதலைக் கொள்ளி

ஒருபக்கம் பொருள் உயிரை இழுக்கிறது. மற்றொரு பக்கம் காமம் உயிரைக் குளுமையாக்குகிறது. இருதலைக் கொள்ளிக் கட்டைக்கு இடையில் ஓடும் எறும்பு போல் அவன் அகப்பட்டுத் துடிக்கிறான்.
# நரைமுடி நெட்டையார்

## அகநானூறு 339 சொல்லும் செய்தி

### உயிர் இயைந்து அன்ன நட்பு

காதலனுக்கும் காதலிக்கும் இடையில் உள்ள நட்பு உடலோடு உயிர் ஒன்றியிருப்பது போன்றது. பிரிந்தால் உடலோ உயிரோ தனித்து இயங்க முடியாது.
# நரைமுடி நெட்டையார்

## அகநானூறு 339 சொல்லும் செய்தி

### உயிர் இயைந்து அன்ன நட்பு

#### வாழ்தல் அன்ன காதல், சாதல் அன்ன பிரிவு

உடலும் உயிரும் ஒன்றி வாழ்வது போன்றது காதல். பிரிவு சாதல் ஆகிவிடுமல்லவா?
##### இன்றைய பாடல்
காதல் காதல் காதல்  
காதல் போயின் காதல் போயின்  
சாதல் சாதல் சாதல் - பாரதியார்
# நல்லச்சுதனார்

**நல்லச்சுதனார்** சங்ககாலப் புலவர்களில் ஒருவர். இவரது பாடல் ஒன்றே ஒன்று உள்ளது. இந்தப் பாடல் திருப்பரங் குன்றத்து முருகப் பெருமானை வாழ்த்தி மகிழ்கிறது. இந்தப் பாடலுக்கு அக்காலத்தில் கண்ணகனார் என்பவர் இசையமைத்துக் காந்தாரப் பண்ணில் பாடி மகிழ்ந்துள்ளார்.
;இசைவாணர்
:மேலும் பிறர் பாடிய நான்கு பாடல்களுக்கு இவர் இசையமைத்துப் பாடியுள்ளார். நல்லழிசியார் வையையைப் பாடிய பாடலுக்கும், செவ்வேளைப் பாடிய பாடலுக்கும், நோதிறம் என்னும் பண்ணும், குன்றம் பூதனார் செவ்வேளைப் பாடிய பாடலுக்கும் நல்லந்துவனார் வையைப் பாடிய பாடலுக்கும் காந்தாரம் என்னும் பண்ணும் அமைத்துப் பாடியுள்ளார்.
# நல்லச்சுதனார்

## இவர் காட்டும் முருகன்

வென்றிக் கொடியணிசெல்வ! உன் குன்றத்துக் காலடியில் கிடக்க வேண்டும் என்று தொழுகின்றோம்.
ஊர்ந்ததை
:முருகனின் ஊர்தி நெற்றியில் சிவந்த ஓடை பூண்ட புகழ்சால் வேழம்.
தொட்டதை
:முருகனின் சருமம் தாளியை என்னும் பயிர் போன்றது. தாள் தாமரை போன்றது. வெரிநம் என்னும் உடும்பின் முதுகுத் தோல் போல் சிவந்து பாயும் புதுவெள்ளம் போன்றது. உடுத்தியிருக்கும் ஆடை பாம்புத்தோல் போன்றது. அடையல் என்னும் மிதியடி முருகனுக்கு மயில்.
கையதை
:முருகன் கையில் இருப்பது சூரபன்மாவைத் தடிந்த வேல். அந்த வேலுக்கு 'அன்றில்' என்னும் புள்ளின் பெயர் உண்டு.
பூண்டதை
:முருகன் பூண்டிருப்பது சுருண்டிருக்கும் கடப்பம் பூ மாலை.
அமர்ந்ததை
:உயர்ந்தோர் நாவால் உரைத்துச் சுவைக்கும் தண்பரங்குன்றம் என்னும் திருப்பரங்குன்றம்.
# நல்லச்சுதனார்

## இவர் காட்டும் முருகன்

### முருகனைத் தொழும் மகளிர்

முருகனைத் தொழச் செல்லும் மகளிர் தம்மை ஓவியம் போல அழகுபடுத்திக்கொண்டனர்.
ஆடுவாள்
:பொற்சிலம்பின் முத்து ஒலிக்க, துடி என்னும் உடுக்கின் ஓசைக்கு ஏற்ப நறா உண்ட மகிழ்வில் சில மகளிர் ஆடினர்.
ஊடுவாள்
:சிலர் தன்னுடன் படுக்கையில் கிடக்கும் கணவனோடு கண் சிவக்க ஊடினர். (அவள் நினைவு முருகன்)
அணிவாள்
:முருகனுக்குத் தன் அழகைக் காட்டச் சிலர் தன் அணிகலன்களைக் கண்ணாடியின் முன்னே நின்று திருத்திக்கொண்டனர்.
பூசுவாள்
:சிலர் தன் முலையின்மேல் சந்தனம் பூசிக் குங்குமம் உதிர்த்து ஒப்பனை செய்துகொண்டனர்.
# நல்லச்சுதனார்

## இவர் காட்டும் முருகன்

### பரங்குன்றின் சிறப்பு

- விசிறி போல மேகம் ஆடியது.
- அதுபோல மயிலும் ஆடிற்று.
- குழல் போல வண்டுகள் ஊதின.
- முழவு போல் அருவி முழங்கிற்று.
# நல்லச்சுதனார்

## இவர் காட்டும் முருகன்

### புனல் விளையாட்டு

:அவள் தாழ்நீரில் குளித்தாள். அவளது கேள்வன் மேல்நீரில் குளித்தான். அவன் தன் கையிலுள்ள மூங்கில் பீச்சனாங் குழாயின் வழியே அவள் மேல் நீரை விசிறினான். அவளது கையைப் பிடித்து இழுத்தான். அவள் தன் கையிலுள்ள நீர்பெய் வட்டத்தால் நீரை விசிறி நழுவினாள். அப்போது நீரின் போக்கில் இழுத்துச் செல்லப்பட்டாள். உடனே அவளது கணவனாகிய கேள்வன் தண்ணீரில் பாய்ந்து அவளைத் தழுவித் தூக்கிக்கொண்டு வந்தான்.
# நல்லச்சுதனார்

## இவர் காட்டும் முருகன்

### காற்று மணம்

:மைந்தர் அணிந்திருந்த மாலையிலும் சந்தனத்திலும் மோதி வளி மணந்தது. மகளிர் கமழும் புகையால் கூந்தலைப் புலர்த்திய வளி மணந்தது. முருகனுக்காகத் தொடுத்த கடம்ப மாலையின் வளிமணம் கமழ்ந்தது.
# நல்லச்சுதனார்

## இவர் காட்டும் முருகன்

### அசைந்தாடியவை

:கண் மின்னல் பாய்ந்தாடிற்று. புன்னகை பூத்தாடிற்று. தலையில் சூடிய கோதை சாய்ந்தாடிற்று. எங்கும் குளுமை. அனைவரும் சிவப்பு நிற ஆடை அணிந்திருந்தனர். துடியின் இசைக்கேற்ப ஆடும்போது அந்த ஆடை ஆடிற்று. இவை வாடைக்காற்றில் அசைந்தாடும் பூங்கொம்பு போல் ஆடின. துடி இசைக்கு ஏற்ப ஆடுபவளின் கண்ணானது அம்பைத் திருப்பித் திருப்பிப் புரட்டுவது போல ஆடிற்று.
# நல்லச்சுதனார்

## இவர் காட்டும் முருகன்

### அடியுறை

:12 தோள், 6 முகம் கொண்ட முருகனுக்கு இன்றுபோல் என்றும் அடியுறையாக வாழ்வோமாக.
# நல்லச்சுதனார்

## பழந்தமிழ்

அடியுறை = காலணி  
அடையல் = மாலணி, செருப்பு  
ஓவம் = ஓவியம்  
ஞெகிழம் = சிலம்பு  
நிழல்காண் மண்டிலம் = கண்ணாடி  
பூ பெய் வட்டம் = பூக்கூடை  
விரல் செறி தூம்பு = புல்லாங்குழல்  
வெரிநம் தோல் = உடும்புத் தோல்
# இயேசுப் பல்லி

**இயேசுப் பல்லி** (*Common Basilisk*, Jesus Christ Lizard, Jesus Lizardம் உயிரியல் பெயர்: *Basiliscus basiliscus*) என்னும் பல்லி இனம், நடு அமெரிக்காவிலும், தென் அமெரிக்காவிலும் இருக்கிறது. அங்குள்ள மழைக்காடுகளின் ஆறுகள், ஓடைகள் ஆகிய நீர்நிலைகளின் அருகில் காணப்படுகிறது. இந்த உயிரினம் நீரில் நடக்கும் திறனுடையதால், *இயேசுப் பல்லி* எனப் பலரால் அழைக்கப்படுகிறது.
# இயேசுப் பல்லி

## பெயரியல்

கிரேக்கத் தொன்மவியலின் படி, இவ்விலங்கு சேவல், பாம்பு, சிங்கம் ஆகிய விலங்குகளின் உடற்பகுதிகளால் ஒன்றிணைந்து உருவானது. அப்புராணக் கதையின் படி, இது பாம்புகளின் அரசன். மேலும் உற்றுநோக்கும் போது, மனிதன் கல்லாகி விடுவான் என்று கூறப்படுகிறது.  
βασιλίσκος (*பாசிலி'சுகோசு*')என்ற கிரேக்க சொல்லுக்கு குட்டிஅரசன்/சிற்றரசன் என்பது பொருள் மொழியை, 1758 ஆம் ஆண்டு லின்னேயசு வெளியிட்ட, இயற்கை முறைமை  
**இதன் எதிரிகள்:**எலிப் பாம்பும்(*Spilotes pullatus*), ஆமையும்(Chelydridae) இதன் முதன்மையான எதிரிகள் ஆகும்.
# இயேசுப் பல்லி

## சிறப்பியல்பு

;உடலமைப்பு
:இப்பேரினத்திலுள்ள சிற்றனங்களில், இந்த சிற்றினம் பெரியது. தலை உச்சி முதல் முதுகு வரை உயரமான மீன்சிறை/மீனின் இறகு போன்ற அமைப்பு உள்ளது. பழுப்புநிற உடலின் இருபக்கவாட்டிலும் வெள்ளை நிற தடிப்புக்கோடு உள்ளது. நாக்கின் மேற்புறத்திலும் இத்தகைய கோடுள்ளது. இது வயதாகும் போது, வெளிர்நிறத்திற்கு மாறுகிறது. நன்கு வளர்ந்த ஆண் இரண்டரை அடி வரை இருக்கும். பெண் இரண்டு அடிக்குள் இருக்கும். இவற்றின் குட்டி 2கிராம் எடையே இருக்கும். அதன் நீளம், ஏறத்தாழ 37 to 43 மி.மீ இருக்கும்.  
;உணவு
- இது அனைத்துண்ணி ஆகும். குறிப்பாக பூக்கள், பாம்புகள், பறவைகள்,முட்டைகள், மீன்கள் முதலியவற்றை உண்ணும் இயல்பைப் பெற்றிருக்கிறது.  
;திறன்  
- எதிரிகளிடமிருந்து தப்பிப் பிழைக்க, பின்னங்கால்களை மட்டும் பயன்படுத்தி, வேகமாக நீரின் மீது நடந்து கடக்கும் திறனைப் பெற்றிருக்கிறது. பின்னங்கால்களின் அடிப்புறம் சிறுகாற்றுப்பை அமைந்துள்ளது. இதனால் நீரின் மேல் நடக்கும் இயல்பினைப் பெறுகிறது என அறிவியலாளர் கணித்துள்ளனர்.இதன் உடலின் எடை குறைவாக இருப்பதாலும், நீரில் நடப்பது எளிதாகிறது. இதன் சிறியபல்லிகள், 10-20மீட்டர் கடக்கும் திறனைப் பெற்றுள்ளது. மனிதனும் இதே போன்று நீரில் கடக்க, மணிக்கு 105 கி.மீ. வேகத்தில் நடக்க வேண்டும் என்று அறிவியலாளர் கணித்துள்ளனர்.
# இயேசுப் பல்லி

## ஒப்பீடு

- :w:en:Jesus walks on water
# குப்பிச்சிபாளையம்

**குப்பிச்சிபாளையம்** என்பது நாமக்கல் மாவட்டம் பரமத்தி-வேலூர் வட்டம் பரமத்தி வேலூர் தேர்வுநிலைப் பேரூராட்சிக்கு உட்பட்ட சிற்றூர் ஆகும். வேலூரில் இருந்து மோகனூர் செல்லும் வழியில் இரண்டு கல் தொலைவில் இவ்வூர் உள்ளது.
# குப்பிச்சிபாளையம்

## பெயர்க்க்காரணம்

குப்பிச்சி என்னும் வீரனுக்குப் பட்டயம் செய்யப்பட்ட ஊர் குப்பிச்சிப் பாளையம்.
# குப்பிச்சிபாளையம்

## மக்கள்

இங்கு பல்வேறு சமுதாய மக்கள் வசிக்கின்றனர், குறிப்பாக கொங்கு வேளாளர், வன்னியர், ஆகிய சாதியினர் மிகுதியாக வசிக்கின்றனர்.
# குப்பிச்சிபாளையம்

## அமைப்பு

காவிரி ஆற்று வாய்க்கால் பாசனம் பெற்ற நீர்வளம் உடைய ஊர். நஞ்சை இடையாறு, பரமத்தி-வேலூர், பரமத்தி, கரூர், முதலியன எல்லைப் பகுதிகளாகும்.
# குப்பிச்சிபாளையம்

## தொழில்

உழவுத் தொழிலே இங்கு நடைபெறுகின்றது. வெற்றிலைக் கொடிக்கால் இவ்வூரின் முக்கியப் பயிர். நெல், கரும்பு, வாழை, தேங்காய் ஆகியவை பயிர் செய்வதும் உண்டு.
# குப்பிச்சிபாளையம்

## வழிபாடு

மாரியம்மன், பகவதி அம்மன் ஆகிய பெண்தெய்வக் கோயில்கள் இவ்வூரில் உள்ளன. கட்டிச்சோத்துக் கருப்பனார், பொன்காளியம்மன் ஆகிய கோயில்களும் உள்ளன.  
பங்குனி மாதம், கொண்டாடப்படும் நஞ்சை இடையாறு பொன்காளியம்மன் குன்டத்திருவிழா(60 அடி நீளம்) பிரசித்தி பெற்ற ஒன்று. ஆண்கள் மட்டுமே தீக்குன்டத்தில் இறங்க அனுமதிக்கப்படுவர். பெண்கள் பூவாரி இரைத்தல் முறை மூலம் தங்களின் நேர்த்திக் கடனை செலுத்துவர்.
# மிஸ் கமலா

**மிஸ் கமலா** (*Miss Kamala*) என்பது 1936 ஆம் ஆண்டு வெளிவந்த இந்திய தமிழ்த் திரைப்படமாகும். டி. பி. ராஜலட்சுமி எழுதி, இயக்கி, நடித்தார். இது அவரது புதினமான *கமலவல்லி அல்லது டாக்டர் சந்திரசேகரனை* அடிப்படையாகக் கொண்டது. இந்தப் படத்தில் ராஜலட்சுமி, டி. வி. சுந்தரம், "பேட்லிங்" சி. எஸ். டி. சிங், வி. எஸ். மணி, டி. பி. ராஜகோபால், "ஸ்டண்ட்" ராஜூ ஆகியோர் நடித்தனர். பெண் இயக்குநரால் இயக்கப்பட்ட முதல் தமிழ்த் திரைப்படம் மிஸ் கமலா ஆகும். இந்தப் படத்தின் வழியாக ராஜலட்சுமி தென்னிந்தியாவின் முதல் பெண் இயக்குநர், இந்தியாவின் இரண்டாவது பெண் இயக்குநர் என்ற பெருமையைப் பெற்றார். படத்தைத் தயாரித்து இயக்கியதோடு மட்டுமல்லாமல், அவர் படத்திற்கு இசையமைத்து, படத்தொகுப்பு செய்தார். படத்தின் எந்தப் பதிப்பும் எஞ்சியிருப்பதாகத் தெரியவில்லை, இதனால் இது தொலைந்து போன படமாக உள்ளது.
# மிஸ் கமலா

## கதை

கமலாவும் கண்ணப்பனும் காதலிக்கின்றனர். கமலாவின் பெற்றோர் இவர்களது உறவை ஏற்கவில்லை. கமலாவை மருத்துவரான சந்திரசேகருக்கு கட்டாயப்படுத்தி திருமணம் செய்து வைக்கின்றனர். திருமணத்துக்குப் பிறகு, கமலா தனது கணவரிடம் கண்ணப்பனுடனான தனது காதலைப் பற்றிக் கூறுகிறாள். தன் காதலனை தன் பெற்றோர் அடித்து இருப்பிடத்தைவிட்டு விரட்டிவிட்டு, கட்டாயப்படுத்தி திருமணம் செய்து வைத்ததாகவும் அவரிடம் கூறுகிறாள். இதைக் கேட்டதும், அவளை கண்ணப்பனுடன் சேர்த்துவைக்க முயற்சிப்பதாக நல்லமனம் கொண்ட மருத்துவர் உறுதியளிக்கிறார். ஆனால், மறுநாள், மருத்துவர் திடீரென்று வீட்டை விட்டு வெளியேறுகிறார். கமலாவின் அண்டை வீட்டார் அவளைப் பற்றி மோசமாக பேசத் தொடங்குகின்றனர். பின்னர் கமலா மருத்துவரின் வீட்டை விட்டு வெளியேறி தனது பெற்றோரின் வீட்டுக்கு வருகிறாள், ஆனால் அவர்கள் அவளை ஏற்றுக்கொள்ள மறுக்கின்றனர்.  
தனித்து விடப்பட்ட கமலா தன் வாழ்வுக்காக வேலை தேடத் தொடங்குகிறாள். ஆனால் அவளுக்கு வேலை ஏதும் கிடைக்கவில்லை. கடைசி முயற்சியாக கண்ணப்பனைச் சந்திக்கச் செல்கிறாள். ஆனால் அவன் வேரொருவரின் மனைவியான அவளை ஏற்க மறுக்கிறான். இதனால் விரக்தியடைந்த கமலா தற்கொலைக்கு முயல்கிறாள். ஆனால் அது ஒரு கார் விபத்தில் முடிகிறது. கண்ணப்பனின் பெற்றோரான தம்பதியினரால் அவள் மீட்கப்படுகிறாள். அவர்கள் கமலாவை தங்கள் வீட்டிற்கு அழைத்து வந்து, அவளுக்கு சிகிச்சையளிக்க மருத்துவரை அழைக்கின்றனர். அந்த மருத்துவர் அவளுடைய கணவர், கமலாவை அவளுடைய உண்மையான காதலனுடன் சேர்த்துவைப்பது என்ற தனது முந்தைய வாக்கில் உறுதியாக இருக்கிறார். இருப்பினும், கமலாவை இந்த நிலையில் தனது வீட்டில் பார்த்ததும் கண்ணப்பன் மனச்சோர்வடைகிறான். அவள் குணமடைந்த பிறகு, கமலா தனது வாழ்வாதாரத்திற்காக பணம் சம்பாதிக்க ஒரு நாடோடியாக மாறுவேடம் போடுகிறாள். இந்தச் செயல்பாட்டின் போது, கண்ணப்பன் அவள் மீது காதல் கொள்கிறான். பின்னர் கண்ணப்பன் அவளை தனது பெற்றோர் முன்னிலையில் திருமணம் செய்து கொள்வதாக உறுதியளிக்கிறான். இறுதியில், அவள் தனது பழைய அடையாளத்தை வெளிக்காட்டி, இறுதியாக கண்ணப்பனுடன் இணைகிறாள்.
# மிஸ் கமலா

## நடிப்பு

- மிஸ் கமலாவாக டி. பி. ராஜலட்சுமி
- சி. எம். துரைசாமி
- "பேட்லிங்" சி. எஸ். டி. சிங்
- வி. எஸ். மணி
- டி. பி. ராஜகோபால்
- "ஸ்டண்ட்" ராஜூ
# மிஸ் கமலா

## தயாரிப்பு

1930 களின் பிரபல நாடக நடிகையும், முதல் பேசும் (*காளிதாஸ்*) பட நாயகியுமான டி. பி. ராஜலட்சுமி, இந்தப் படத்தை எழுதி, இயக்கி, தயாரித்து நடித்தார். இப்படத்தின் கதை *கலமவல்லி அல்லது டாக்டர் சந்திரசேகரன்* என்ற அவரது முதல் புதினத்தை அடிப்படையாகக் கொண்டது. ஒரு சமூக புதினத்தை அடிப்படையாகக் கொண்டு எடுக்கபட்ட முதல் தமிழ்த் திரைப்படம் இது. திரைக்கதை மற்றும் இயக்கத்தைத் தவிர, அவர் படத்திற்கு இசையமைத்து படத் தொகுப்பையும் மேற்கொண்டார். படத்தை இயக்கியதன் மூலம், ராஜலட்சுமி தென்னிந்தியாவின் முதல் பெண் இயக்குநராகவும், 1926 இல் புல்புல்-இ-பரிஸ்தானை இயக்கிய பத்மா பேகத்திற்கு அடுத்து, இந்தியாவின் இரண்டாவது பெண் இயக்குநர் என்ற பெயரையும் பெற்றார்.  
ராஜலட்சுமி மிஸ் கமலா என்ற முதன்மை வேடத்தில் நடித்தார். வி. எஸ். மணி, டி. வி. சுந்தரம் போன்ற பிரபல நடிகர்கள் துணை நடிகர்களாக நடித்தனர். ஒரு கூலிப்படையால் கதாநாயகி கடத்தப்படும் ஒரு காட்சியை சித்தரிக்க ராஜலட்சுமி சண்டைக் காட்சியைப் படமாக்கினார். அன்றைய இரண்டு "பிரபல" சண்டைக் கலைஞர்களான "பேட்லிங்" சி. எஸ். டி. சிங் மற்றும் "ஸ்டண்ட்" ராஜூ ஆகியோர் இந்தக் குறிப்பிட்ட காட்சிக்காக பணியமர்த்தப்பட்டனர். வானொலி அப்போது ஒரு பிரபலமான வெகுஜன ஊடகமாக இல்லாத காலத்தில், படத்தில் வானொலியில் ஒரு பாடல் கேட்கும் ஒரு காட்சி இருந்தது.. திரைப்பட வரலாற்றாசிரியர் ராண்டர் கை, ராஜலட்சுமிக்கு மரியாதை செலுத்தும் விதமாக ராஜரதினம் பிள்ளை அதற்கு ஊதியத்தை பெறவில்லை என்று திரைப்பட வரலாற்றாசிரியர் ராண்டார் கை கூறியுள்ளார். படத்தின் எந்த பிரதியும் எஞ்சியிருப்பதாகத் தெரியவில்லை, இதனால் அது தொலைந்து போன படமாக ஆனது.
# மதுரை வீரன் (1939 திரைப்படம்)

**மதுரை வீரன்** 1939-ஆம் ஆண்டு வெளிவந்த இந்திய தமிழ்த் திரைப்படமாகும். பி. வி. ராவ் இயக்கத்தில் வெளிவந்த இத்திரைப்படத்தில் வி. ஏ. செல்லப்பா, டி. பி. ராஜலட்சுமி மற்றும் பலர் நடித்திருந்தனர். இப்படத்தை டி. பி. ராஜலட்சுமி தயாரித்தார்.
# மதுரை வீரன் (1939 திரைப்படம்)

## பாடல்கள்

பாடல்கள் அனைத்தையும் டி. பி. ராஜலட்சுமி, வி. ஏ. செல்லப்பா ஆகியோர் பாடினர். டி. பி. ராஜகோபாலன் இசையமைத்தார்.  
- *ஆசை வச்சேன் உன் மேலே நான்...* (பாடல்: டி. பி. ராஜலட்சுமி, இசை: டி. பி. ராஜகோபாலன், பாடியவர்கள்: டி. பி. ராஜலட்சுமி, வி. ஏ. செல்லப்பா
- *ஆத்தோரம் ஆலமரத்திலே*
- *என்ன புதுமை*
- *ஐயோ ஐயோ மகராசிமார்களே*
# மதுரை வீரன் (1939 திரைப்படம்)

## வரவேற்பு

இப்படம் வணிகரீதியாக தோல்வியடைந்து டி. பி. ராஜலட்சுமிக்கு பெரும் பொருளிழப்பை ஏற்படுத்தியது.
# படிமம்:Tprajalakshmi.jpg

## நியாயமான பயன்பாடு

The image linked here is claimed to be used under fair use as:
1. it is a historically significant photo of a famous individual;
1. the photo is only being used for informational purposes.--Kanags <sup>\உரையாடுக</sup> 05:32, 25 திசம்பர் 2010 (UTC)  
மூலம்: indolink.com
# எலினோர் ரூசுவெல்ட்

**அன்னா எலினோர் ரூசுவெல்ட் ** Anna Eleanor Roosevelt (; அக்டோபர் 11, 1884&nbsp;– நவம்பர் 7, 1962) 1933ஆம் ஆண்டு முதல் 1945ஆம் ஆண்டுவரை அமெரிக்காவின் ஐக்கிய அமெரிக்காவின் முதல் பெண்மணியாக (ஆட்சியிலுள்ள குடியரசுத் தலைவரின் மனைவியாக) இருந்தவர்.தனது கணவர் பிராங்க்ளின் ரூசுவெல்ட்டின் "புதிய நடவடிக்கைகளை" ஆதரித்து அமெரிக்க குடியியல் உரிமைகளுக்காகப் போராடியவர்.1945ஆம் ஆண்டில் அவரது கணவரின் மரணத்திற்குப் பிறகும் பன்னாட்டு அரசியலில் ஆர்வமுள்ளவராகவும் புதிய நடவடிக்கைகள் கூட்டணி ஆர்வலராகவும் இருந்து வந்தார். பல நூல்களை இக்காலத்தில் எழுதியுள்ளார்.வேலையிலுள்ளப் பெண்களின் நிலையை உயர்த்துவதில் பெரும் பங்காற்றினார். இருப்பினும் பெண்களுக்கு பாதிப்பு ஏற்படுத்தும் என்று அவர் கருதிய சம உரிமைச் சட்டத்தை எதிர்த்தார்.  
1940களில் ஐக்கிய நாடுகள் அமைப்பு உருவாக பெரிதும் துணை புரிந்தார். 1943ஆம் ஆண்டு *அமெரிக்காவின் ஐக்கிய நாடுகள் சங்கம்* என்ற அமைப்பை நிறுவி ஐ.நா உருவாக கருத்துருவாக்கத்திற்கு வழி செய்தார்.குடியரசுத் தலைவர் [[ஹாரி எஸ். ட்ரூமன் அவரை 1945 முதல் 1952வரை ஐ.நா வின் அமெரிக்கத் தூதராக நியமித்தார்.அவர் அங்கு பணியாற்றிய காலத்தில் மனித உரிமைகள் குறித்த ஐ.நா வரைவுகளை மேற்பார்வையிட்ட குழுவின் தலைவராக இருந்து அவற்றைச் செம்மைப்படுத்த பெரும் பங்காற்றினார்.மனித உரிமைகள் குறித்த அவரது சாதனைகளைப் பாராட்டி ட்ரூமன் அவரை "உலகின் முதல் பெண்மணி" என்று பாராட்டினார்.  
1962ஆம் ஆண்டு எலும்பு மச்சை காசநோயால் தமது 78வது அகவையில் மரணமடைந்தார்.அமெரிக்காவின் மிகவும் வியக்கப்பட்டப் பெண்மணியாக விளங்கினார்.
# எலினோர் ரூசுவெல்ட்

## இளமைக் கால வாழ்க்கை

அன்னா எலினோர் ரூசுவெல்ட் எலியட்டு ரூசுவெல்டுக்கும் அன்னா ரிபெக்கா ஆலுக்கும் பிறந்தவர். சிறு வயது முதலேயே இவர் எலினோர் என்னும் நடுப்பெயராலேயே அழைக்கப்பட்டார். இவர் வயதானவர் போலேயே அடிக்கடி நடித்துக்கொண்டிருந்ததால் இவரின் தாய் எலினோரை பாட்டி (Granny) என்றே அழைத்து வந்தார்.  
எலீனோர் செல்வாக்கான குடும்பத்திலேயே பிறந்தார். இவரின் குடும்பம் நியூ யார்க் நகரில் *சுவெல்* என்ற பெயரில் அதிகம் அறியப்பட்டது. இவருக்கு இரண்டு தம்பிகளும் உண்டு. இவரின் பெற்றோர் இவரின் இளவயதிலேயே மரணமுற்றனர். இதனால் இவரின் பாட்டி வீட்டில் இவர் அடைக்கலம் ஆனார். அங்கே இவரின் தனிமை இவரை அழகற்றவர் என்ற தாழ்வு மனப்பாண்மைக்குள் தள்ளியது. இவர் தான் அழகற்றவர் என்று நினைப்பதை தன் எழுத்துக்களின் மூலமும் வெளிப்படுத்தி உள்ளார். இவரின் பதினைந்தாவது வயதில் இவரது தந்தையின் சகோதரி மூலம் இங்கிலாந்து நாட்டின் ஆலன்சுவுட்டில் பள்ளிக் கல்வியை முடித்தார். அப்பள்ளியின் ஆசிரியரான மேரி இவரிடம் பெண்ணியவாதக் கொள்கைகளை கற்பிதத்துடன் பெண்களின் சுய அறிவுத் திறனை வளர்ப்பதை பற்றியும் கற்பித்தார். இது இவரின் தன்னம்பிக்கையை வளர்த்தது.
# மருந்தியக்கச் சோதனை

**மருந்தியக்கச் சோதனை** (*Drug trial*) என்பது புதிதாய் கண்டுபிடிக்கப்பட்ட மருந்துகளின் செயல்பாடுகள், அவற்றின் வீரியம், உடலில் ஏற்படுத்தும் விளைவுகள் ஆகியவைகள் அடங்கிய ஒரு கூட்டு ஆய்வறிக்கை. இந்த ஆய்வறிக்கையின் அடிப்படையில் புதிதாய் கண்டுபிடிக்கப்பட்ட மருந்தானது நோயாளிகளின் பயன்பாட்டுக்காக சந்தைக்குள் கொண்டு வரப்படும்.  
ஓவ்வொறு ஆய்வும் மருந்தின் குணமாக்கும் வீரியம் மற்றும் அதன் பக்க விளைவுகள் கண்டறியும் படியாக கட்டமைக்கப்படும். புதிதாய் நோயாளிகளிடம் மருந்து பயன்படுத்துவதற்கு முன் முறைப்படியே கவனமுடன் இந்த ஆய்வானது ஆய்வகங்களில் நடத்தப்பட வேண்டும். கிடைக்கப்பெறும் சிறந்த ஆய்வு முடிவுகளினது அடிப்படையில் புதிய மருந்துகள் மருந்தியக்கச்சொதனைக்கு முன்னேறும். மருந்தியக்கச் சோதனை நான்கு கட்டங்களைக் கொண்டது.
# அகமுடையார்

**அகமுடையார்** (*Agamudayar*) (**அகம்படியார்** மற்றும் **அகமுடையான்** எனவும் அழைக்கப்படுகின்றனர்) எனப்படுவோர் தென்னிந்தியாவில் வாழுகின்ற ஓர் இனக்குழுவினர் ஆவர். இவர்கள் முக்குலத்தோர்களில் ஒரு பிரிவினர் ஆவர்.  
தமிழ்நாடு அரசு இடவொதுக்கீட்டு பட்டியலில், இவர்கள் பிற்படுத்தப்பட்ட பிரிவில் உள்ளனர். பொதுவாக கள்ளர், மறவர், அகமுடையர் ஆகிய மூன்று பிரிவினரையும் சேர்ந்து முக்குலத்தோர் எனப்படுவர். அகமுடையார் குலத்தில் *சேர்வை*, *தேவர்*, *உடையார்*, *பிள்ளை*, *முதலியார்* உள்ளிட்ட பட்டங்களே பெரும்பான்மையாக கொண்டுள்ளனர். அகமுடையார்களில் "தேவர்" பட்டம் என்பது தமிழகத்தின் பெரும்பான்மை மாவட்டங்களில் கொண்டுள்ளனர். குறிப்பாக ஒருங்கிணைந்த தஞ்சாவூர் மாவட்டத்தின் நாகப்பட்டினம் - திருவாரூர் உள்ளிட்ட அனைத்து பகுதிகளிலும் வாழும் அகமுடையார்கள் தேவர் பட்டமே கொண்டுள்ளனர். தஞ்சை டெல்டா பகுதிகளில் தேவர் பட்டம் கொண்டுள்ள அகமுடையார் இனத்தினர், ”பதினெட்டு கோட்டை பற்று அகமுடையார்” என்ற குலப்பிரிவை சார்ந்துள்ளனர் மற்றும், ”சித்தர் மரபு அகமுடையார்” மற்றும் ”தஞ்சை ராஜ வம்சத்து அகமுடையார்” போன்றவையும் வேதாரண்யம் - முத்துப்பேட்டை போன்ற தஞ்சை கடலோர பகுதிகளில் வாழும் அகமுடையார் இன மக்கள் கொண்டுள்ளனர்.  
அகமுடைய முதலியார் என்பது போர்ப்படை தளபதிகளைக் குறிக்கின்றது. முதலி என்பது ஒரு படையை தலைமை தாங்குகின்ற முதன்மையான தளபதி என்று பொருள் தருகிறது. வடதமிழகத்தில் வாழும் அகமுடையார்கள் அனைவருக்கும் பட்டம் என்பது உடையார், பிள்ளை என்று இருந்த போதிலும், அவர்கள் தங்களை அகமுடையார்களாகவே அடையாளப்படுத்தி கொள்கின்றனர்.
# அகமுடையார்

## சொற்பிறப்பு

அகமுடையார் என்ற சொல் "வீட்டுக்காரர்" அல்லது "நில உரிமையாளர்" என்று பொருள்படும், ஒரு தமிழ் சொல்லாகும்.
# அகமுடையார்

## அகமுடையார் குல பிரிவுகள்

1. ராஜகுலம்
1. புண்ணியரசு நாடு
1. கோட்டைப்பற்று (பதினெட்டு கோட்டைப்பற்று)
1. இரும்புத்தலை
1. ஐவளிநாடு
1. நாட்டுமங்களம்
1. ராஜபோஜ
1. ராஜவாசல்
1. கலியன்
1. சனி
1. மலைநாடு
1. பதினொரு நாடு
1. துளுவ வேளாளர் அல்லது துளுவன்
# அகமுடையார்

## அகமுடையார் குல பட்டங்கள்

1. தேவர்
1. சேர்வை
1. பிள்ளை
1. முதலியார்
1. உடையார்
1. தேசிகர்
1. அதிகாரி
1. மணியக்காரர்
1. பல்லவராயர்
1. நாயக்கர்
1. ரெட்டி
# அகமுடையார்

## ஏனைய பட்டங்கள்

1. வானவர்
1. வில்லவர்
1. உதயர்
1. மலையன்
1. மலையான்
1. வானவன்
1. வானவராயன்
1. வல்லவராயன்
1. பனந்த்தாரன்
1. மலையமான்
1. தலைவன்
1. மனியக்காரான்
1. பூமியன்
1. கோளன்
1. கொங்கன்
1. அம்பலம்
1. நாட்டான்மை